রাজ্যের উচ্চ প্রাথমিকের টেট (শিক্ষক বাছাইয়ের পরীক্ষা) আগামী ১৬ অগস্ট নেওয়া হবে। স্কুল সার্ভিস কমিশন বুধবার প্রেস বিজ্ঞপ্তিতে জানায়, ৩০ জুন, সন্ধ্যা ৬টা পর্যন্ত অনলাইনে ওই পরীক্ষায় বসার ফর্ম পূরণ করা যাবে। ব্যাঙ্কে ফি জমা দেওয়ার শেষ দিন ৩ জুলাই। যাঁরা ২০১৩ সালের উচ্চ প্রাথমিক টেট দিয়েছিলেন, তাঁরা এ বার ওই পরীক্ষায় বসতে চাইলে একই পদ্ধতিতে ফর্ম পূরণ করতে হবে। ফর্ম পূরণ ও ব্যাঙ্কে টাকা জমা দেওয়ার ‘অ্যাকনলেজমেন্ট’ ১০ জুলাই থেকে পাওয়া যাবে www.westbengalssc.com ওয়েবসাইটে। প্রাথমিকে শিক্ষক নিয়োগের পরীক্ষা (টেট) হবে ৩০ অগস্ট।